Document ID: 32008R0694

RÅDETS FORORDNING (EF) Nr. 694/2008
af 8. juli 2008
om ændring af forordning (EF) nr. 2866/98 med hensyn til euro-omregningskursen for Slovakiet
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen,
under henvisning til udtalelse fra Den Europæiske Centralbank (1) og,
ud fra følgende betragtninger:
(1)
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (2), fastsætter omregningskurserne fra den 1. januar 1999.
(2)
I henhold til artikel 4 i tiltrædelsesakten af 2003 er Slovakiet en medlemsstat med dispensation som defineret i traktatens artikel 122.
(3)
I henhold til Rådets beslutning 2008/608/EF af 8. juli 2008 i henhold til traktatens artikel 122, stk. 2, om Slovakiets indførelse af den fælles valuta den 1. januar 2009 (3) opfylder Slovakiet de nødvendige betingelser for indførelse af den fælles valuta, og dispensationen til fordel for Slovakiet ophæves med virkning fra den 1. januar 2009.
(4)
Indførelsen af euroen i Slovakiet er betinget af, at der vedtages en omregningskurs mellem euroen og den slovakiske koruna. Denne omregningskurs fastsættes til 30,1260 slovakiske koruna pr. 1 euro, hvilket svarer til korunas nuværende centralkurs i valutakursmekanismen (ERM II).
(5)
Forordning (EF) nr. 2866/98 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 2866/98 indsættes følgende mellem omregningskurserne for den slovenske tolar og den finske mark:
»= 30,1260 slovakiske koruna«.
Artikel 2
Denne forordning træder i kraft den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juli 2008.

Labels: 2
18